**Forslag til:**

**Inatsisartutlov om ændring af Inatsisartutlov om mineralske råstoffer og aktiviteter af betydning herfor (råstofloven)**

(Ophævelse af bestemmelser vedrørende Råstofstyrelsen og Miljøstyrelsen for Råstofområdet)

**§ 1**

I Inatsisartutlov nr. 7 af 7. december 2009 om mineralske råstoffer og aktiviteter af betydning herfor (råstofloven), jf. Selvstyrets lovbekendtgørelse nr. 8 af 27. februar 2020, foretages følgende ændringer:

**1.** § 3 affattes således:

" **§ 3.** Naalakkersuisut er den administrative myndighed for råstofområdet, herunder alle forhold vedrørende mineralske råstoffer, råstofaktiviteter, anvendelse af undergrunden til lagring eller formål vedrørende råstofaktiviteter, tilknyttede energiaktiviteter, tilknyttede rørledningsaktiviteter og andre tilknyttede aktiviteter.

*Stk. 2.* Naalakkersuisut drager omsorg for, at alle forhold vedrørende mineralske råstoffer, råstofaktiviteter, anvendelse af undergrunden til lagring eller formål vedrørende råstofaktiviteter, tilknyttede energiaktiviteter, tilknyttede rørledningsaktiviteter og andre tilknyttede aktiviteter varetages som en samlet integreret myndighedsbehandling.

*Stk. 3.* Naalakkersuisut udpeger en myndighed, der varetager den administrative kommunikation vedrørende råstofområdet i forhold til rettighedshavere og andre omfattet af denne Inatsisartutlov.

*Stk. 4.* Myndighedsbehandlingen efter stk. 2 omfatter andre love og regler med hensyn til aktiviteter og forhold omfattet af Inatsisartutloven. Dette gælder dog ikke, i det omfang det følger af andre love eller regler, at andre myndigheder skal foretage myndighedsbehandlingen."

**2.** § 3 a ophæves.

**3.** § 3 b affattes således:

” **§ 3 b.** Naalakkersuisut fastsætter bestemmelser om adgang til at påklage afgørelser vedrørende natur-og miljøforhold."

**4.** § 3 c ophæves.

**§ 2**

Denne Inatsisartutlov træder i kraft den 1. januar 2026.

*Grønlands Selvstyre, den xx. xxx 2025*

Formanden for Naalakkersuisut